Diari Oficial de la Generalitat Valenciana


Sumari del DOGV 9319, del 13-04-2022 (2022/3119)

RESOLUCIÓ de 6 d'abril de 2022, de la directora general de Relacions amb les Corts, de la Presidència de la Generalitat, per la qual es publica el conveni marc entre la Generalitat, a través de la Vicepresidència Segona i Conselleria d'Habitatge i Arquitectura Bioclimàtica, i la Universitat Jaume I de Castelló per a la creació de la Càtedra d'Arquitectura Circular.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9319

Data del DOGV
:   13-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3119


Data del document
:   06-04-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 d'abril de 2022, de la directora general de Relacions amb les Corts, de la Presidència de la Generalitat, per la qual es publica el conveni marc entre la Generalitat, a través de la Vicepresidència Segona i Conselleria d'Habitatge i Arquitectura Bioclimàtica, i la Universitat Jaume I de Castelló per a la creació de la Càtedra d'Arquitectura Circular. [2022/3119]  
La Generalitat, a través de la Vicepresidència Segona i Conselleria d'Habitatge i Arquitectura Bioclimàtica, i la Universitat Jaume I de Castelló, han subscrit, prèvia tramitació reglamentària, el dia 19 de maig de 2021, un conveni marc per a la creació de la Càtedra d'Arquitectura Circular, i segons allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 31 de març de 2022 i número 238/2022, és procedent la publicació en el Diari Oficial de la Generalitat Valenciana del conveni marc esmentat, que figura annex a aquesta resolució.  
  
  
València, 6 d'abril de 2022.- La directora general de Relacions amb les Corts: Ana Belén Domínguez Cana.  
  
  
Conveni marc entre la Generalitat, a través de la Vicepresidència Segona i Conselleria d'Habitatge i Arquitectura Bioclimàtica i la Universitat Jaume I de Castelló, per a la Creació de la Càtedra d'Arquitectura Circular  
  
València, 19 de maig de 2021.  
  
Reunits  
D'una part, Rubén Martínez Dalmau, en qualitat de vicepresident segon del Consell i conseller d'Habitatge i Arquitectura Bioclimàtica, en virtut del nomenament mitjançant el Decret 6/2019, de 17 de juny, del president de la Generalitat (DOGV 8572, 17.06.2019), per la qual es nomena les persones titulars de les vicepresidències i les conselleries, secretaria i portaveu del Consell, en nom i representació d'aquesta de conformitat amb el que s'estableix en l'Acord de 7 d'abril de 2021, de la Vicepresidència Segona i Conselleria d'Habitatge i Arquitectura Bioclimàtica, segons el qual es reclama per al present conveni la competència que resideix la persona titular de la secretaria autonòmica d'Arquitectura Bioclimàtica i Sostenibilitat Energètica segons la Resolució de 2 d'agost de 2019, del vicepresident segon del Consell i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, publicat en el DOGV número 8609 de 08.08.2019, i expressament facultat per a la signatura del present conveni per l'Acord del Consell de data 9 d'abril de 2021.  
D'una altra, Eva Alcón Soler, en qualitat de rectora de la Universitat Jaume I de Castelló, nomenada pel Decret 70/2018, d'1 de juny, del Consell, i en virtut de les atribucions que té conferides per l'article 70.1.t dels Estatuts de la Universitat Jaume I de Castelló, aprovats pel Decret 116/2010, de 27 d'agost, del Consell.  
Les parts, en la representació que tenen respectivament, es reconeixen conjuntament competència i capacitat per a subscriure aquest conveni i, a aquest efecte,  
  
Exposen  
I. Que totes dues entitats tenen objectius i interessos en els camps formatiu, científic, tecnològic i cultural.  
II. Que la Vicepresidència segona i Conselleria d'Habitatge i Arquitectura Bioclimàtica (d'ara en avant la Conselleria) manifesta l'interés a col·laborar en activitats formatives, d'investigació aplicada i de transferència del coneixement en el territori valencià, a fi d'ampliar les activitats de l'àrea d'innovació en matèria d'arquitectura d'aquesta Conselleria.  
III. Que la Universitat Jaume I (d'ara en avant la UJI) està interessada a col·laborar amb la Conselleria en el desenvolupament d'aquesta mena d'iniciatives, realitzant programes formatius, culturals i de reflexió universitària orientats cap al coneixement i la difusió de les temàtiques que són competències de la Conselleria en matèria d'arquitectura.  
IV. La creació de la Càtedra d'Arquitectura Circular té la finalitat afavorir la innovació aplicada i la transferència de coneixement per al desenvolupament de polítiques públiques que permeten impulsar la transició cap a un model circular en matèria d'arquitectura i entorn construït. Per a això desenvoluparà activitats d'investigació, docència i difusió sobre potencials estratègies que permeten un ús eficient dels recursos disponibles, la disminució de la generació de residus, la reutilització de materials i l'increment de la seua vida útil creant valor afegit, sempre de manera responsable amb el medi ambient i les persones  
  
V. La càtedra realitzarà una labor centrada en la potenciació de seminaris, jornades, conferències, concursos, exposicions, estudis i tallers l'objectiu dels quals serà la investigació, la formació especialitzada i la difusió pública dels seus avanços dins d'un marc d'anàlisi, possibilitant una informació rellevant per a les decisions a prendre per part de la Conselleria.  
VI. La finalitat, per tant, és aconseguir que la Càtedra d'Arquitectura Circular siga una relació decisiva i funcional entre l'activitat educativa i investigadora de la Universitat amb el disseny, planificació, gestió i execució d'espai construït, tant d'obra nova com rehabilitació en la Comunitat Valenciana en línia amb els objectius d'aquesta Conselleria.  
  
VII. Tenint en compte el que s'ha exposat, la UJI i la Conselleria estimen oportú formalitzar el present conveni, d'acord amb les següents,  
  
  
Clàusules  
  
Primera. Objecte del conveni  
En execució dels objectius anteriors, és objecte del present conveni la creació per la UJI de la Càtedra d'Arquitectura Circular com una plataforma acadèmica que pretén constituir un espai d'investigació, ateses les noves necessitats en matèria de transició ecològica i millora de la qualitat de l'entorn construït, així com la divulgació i la transferència del coneixement vinculat a aquestes temàtiques i determinar el marc entre la Conselleria i la UJI en el foment del coneixement i difusió de temàtiques relacionades amb l'arquitectura i la seua relació amb la societat.  
El desenvolupament d'aquestes activitats ha de ser dut a terme principalment a través del Grau en Arquitectura Tècnica i Màster Universitari en Eficiència Energètica i Sostenibilitat de l'Escola Superior de Tecnologia i Ciències Experimentals (ESTCE) de l'UJI. Així mateix, en funció dels projectes concrets realitzats per la Càtedra, poden col·laborar en aquests altres centres, departaments i instituts.  
Segona. Activitats de la Càtedra  
Amb la finalitat de complir els objectius definits en la clàusula anterior la Càtedra ha de desenvolupar, entre altres, les següents activitats:  
  
1. Activitats de divulgació i transferència de coneixement  
- Realització de jornades de divulgació tècnica, tecnològica i artística.  
- Publicacions sobre temes d'interés en l'àmbit de la Càtedra.  
- Promoció en esdeveniments científics, tècnics i artístics.  
- Organització d'exposicions i promoció d'activitats culturals.  
  
- Divulgació de les activitats de la Càtedra  
- Conferències, seminaris i tallers.  
- Organització i convocatòria de concursos.  
2. Activitats de recerca i desenvolupament  
- Desenvolupament de línies d'investigació conjunta.  
- Suport en la realització de tesis doctorals en l'àrea de coneixement de la Càtedra.  
- Realització d'estudis i treballs de recerca.  
- Promoció de trobades nacionals i internacionals d'experts en l'àrea d'interès de la Càtedra  
3. Accions de formació l'àmbit de l'objecte del conveni  
I qualsevol altra activitat que la Comissió de Seguiment de la Càtedra considere d'interès i acorde, dins de les disponibilitats econòmiques de la Càtedra i de les finalitats que constitueixen l'objecte del present conveni.  
Les activitats que es desenvolupen a l'empara de la Càtedra queden subjectes a la normativa de l'UJI i comptaran amb el vistiplau de la Comissió de Seguiment.  
Les activitats efectuades amb el finançament de la Generalitat sota el present conveni han de comptar amb l'adequada publicitat institucional. La Càtedra haurà d'incloure la marca de la Vicepresidència Segona i Conselleria d'Habitatge i Arquitectura Bioclimàtica, d'acord amb les indicacions establides per la Generalitat en tota mena de difusió de material generat en el marc del present conveni, tal com cursos, publicacions, elements audiovisuals o d'altres suports de la informació que facen referència als continguts del programa anteriorment exposat. Així mateix, la difusió de qualsevol índole relativa a qualsevol activitat subvencionada sota el present conveni haurà d'indicar la participació de la Vicepresidència Segona i Conselleria d'Habitatge i Arquitectura Bioclimàtica.  
  
  
Tercera. Convenis i acords singulars  
Per al desenvolupament de les activitats específiques contemplades en la clàusula segona d'aquest conveni, les parts han de subscriure els oportuns convenis o acords singulars.  
La Vicepresidència segona i Conselleria d'Habitatge i Arquitectura Bioclimàtica ha de finançar aquestes activitats amb una aportació anual prevista en els pressupostos de la Generalitat de l'exercici corresponent. L'aportació econòmica s'establirà en cada conveni concret. Aquesta obligació queda condicionada a l'existència de disponibilitat pressupostària i a la inclusió del finançament en cadascuna de les lleis anuals de pressupostos.  
  
Quarta. Obligacions econòmiques  
L'aplicació i execució d'aquest conveni, incloent-se a aquest efecte tots els actes jurídics que pogueren dictar-se en la seua execució i desenvolupament, no pot suposar obligacions econòmiques per a la Generalitat i, en tot cas, ha de ser atesa amb els seus mitjans personals i materials.  
  
Cinquena. Òrgan mixt de seguiment i control  
D'acord amb el que s'estableix en el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, la creació d'un òrgan mixt serà preceptiva quan els convenis se subscriguen entre administracions públiques o organismes públics i a més comporten obligacions econòmiques per a la Generalitat.  
  
Així doncs, la creació de l'òrgan mixt de control i seguiment s'establirà en els convenis singulars als quals es refereix la clàusula tercera  
  
  
Sisena. Ubicació i seu  
Les activitats objecte del Conveni referent a la «Càtedra en Arquitectura Circular» s'han de fer en la seu de les instal·lacions pròpies de la UJI o en qualsevol altre espai determinat de comú acord per totes dues institucions.  
  
Setena. Data d'inici de l'eficàcia i termini de vigència  
El present conveni entra en vigor en el moment de la seua signatura i la seua vigència ha de ser de quatre anys computats des d'aquesta data, podent-se prorrogar per període igual per acord unànime de les parts, que es produirà, si no es denuncia el present conveni, en qualsevol moment abans de la finalització del termini de vigència previst.  
  
Huitena. Confidencialitat  
La confidencialitat i la publicació de resultats s'ha de regular, de mutu acord entre la UJI i la Conselleria, mitjançant un conveni específic, si s'estima oportú.  
Novena. Extinció del Conveni  
El present conveni s'extingirà quan concórrega qualsevol de les següents causes de resolució:  
a) Pel transcurs del termini de vigència del conveni sense haver acordat la pròrroga d'aquest.  
b) Per mutu acord entre les parts.  
c) Per decisió unilateral d'una de les parts, mitjançant comunicació expressa per escrit a l'altra part amb dos mesos d'antelació a la data en què haja de considerar-se rescindit.  
d) Per incompliment de les obligacions i dels compromisos assumits per cadascuna de les parts en el present conveni. En aquest cas, qualsevol de les parts podrà notificar a la part incomplidora un requeriment perquè complisca en un determinat termini amb les obligacions o compromisos que es consideren incomplits, en els termes establits en l'article 51.2 de la Llei 40/2015, d'1 d'octubre, de règim jurídic del sector públic.  
e) Per decisió judicial declaratòria de la nul·litat del conveni.  
f) Per qualsevol altra causa diferent de les anteriors, establides en el conveni o en les lleis.  
  
Desena. Efectes de la resolució del present conveni  
El compliment i la resolució del present conveni donaran lloc a la liquidació d'aquest, a fi de determinar les obligacions i compromisos de cadascuna de les parts, en els termes establits en l'article 52 de la Llei 40/2015.  
  
Onzena. Nomenament del director/a de la Càtedra  
El procediment per a nomenar i renovar a la persona que dirigisca la Càtedra serà el següent: Després d'haver escoltat la proposta de la Comissió, la rectora de la Universitat Jaume I farà, si escau, el nomenament que haurà de recaure necessàriament en un/a professor/a de la Universitat Jaume I. Les seues funcions seran aquelles que es determinen per la Comissió Mixta de Seguiment i Control, de conformitat amb la normativa de la Universitat Jaume I.  
  
Dotzena. Jurisdicció  
El present conveni té naturalesa administrativa i es regeix per les normes del dret administratiu, i seria competent en cas de conflicte la jurisdicció contenciosa administrativa.  
I en prova de conformitat de tot açò, signen per duplicat el present Conveni en el lloc i la data en l'inici indicats.  
  
Tretzena. Publicitat  
S'ha de donar publicitat al text íntegre del conveni marc en els termes establits en els articles 9.1.c, 10.1 i 2 de la Llei 2/2015 en el termini de 10 dies hàbils des de la inscripció del conveni en el Registre de Convenis de la Generalitat. Així mateix, s'ha de complir l'obligació de publicar el conveni marc en el DOGV tal com disposa l'article 20 del Decret 176/2014, de 10 d'octubre, del Consell.  
  
Catorzena. Jurisdicció  
El present Conveni té naturalesa administrativa i es regeix per les normes del dret administratiu, és competent, en cas de conflicte, la jurisdicció contenciosa administrativa.  
I en prova de conformitat de tot això, signen per duplicat el present conveni en el lloc i data indicats al començament.  
  
El vicepresident segon   
i conseller d'Habitatge I Arquitectura Bioclimàtica,  
Rubén Martínez Dalmau  
  
La rectora de la Universitat Jaume I,  
Eva Alcón Soler